"Setswana Puo ya Gae (HL)/P2 14 DBE/2022 SC/NSC POTSO 8: POTSO YA TLHAMO OMPHILE UMPHI MODISE – DPS Monyaise Ditlwaelo le ditsamaiso dingwe tsa segologolo di farologana thata le tsa botshelo jwa segompieno. Tshegetsa tlhagiso e, ka go sedifatsa se se neng se dirwa mo malobeng o ikaegile ka padi ya Omphi Umphile Modise le se re itemogelang sona mo matshelong a rona gompieno. Boleele jwa tlhamo ya gago e nne mafoko a a ka nnang 400–450. [25] POTSO 9: DIPOTSO TSE DIKHUTSHWANE OMPHILE UMPHI MODISE – DPS Monyaise Buisa nopolo e e latelang, mme o arabe dipotso. NOPOLO B Ya re tsatsi lengwe a feta mo mmileng a bona mosadimogolo mongwe a phoka mogodungwana mo mathuding a ntlo ya gagwe. A se ka a itse gore o faposiwa ke eng mo tseleng. Ya re a sa ntse a le kgakala, mosadimogolo a simolola go nyenya. MmaMosidi a fitlha a nna go bapa le mosadimogolo. Le ene a mo sutela jaaka e kete ke moeng yo o neng a ntse a mo solofetse. MmaMosidi a tlhoma tlhogo. Ga bua 5 mosadimogolo pele, 'Ngwanaka, o a itapisa.' 'Jang, mma?' 'O a batla, ngwanaka. Mme selo o se batlang, se gare ga mpa ya lefatshe. Le gale, e tla re tsatsi lengwe o ntse o tsamaya, o se bone, o sa itse gore ke sone.' A nyenya. MmaMosidi a tia mmoko. 'Ke tla se bona kae.' 10 Mosadimogolo a tsikinya tlhogo. 'Fa ke ne ke itse, nka bo ke re ya kwa bolebelebe.' Matshwenyego a magolo a ga MmaMosidi e ne e le a go gopola gore morwae o tshela bokete. Tsatsi lengwe le lengwe o ne a eletsa go utlwa mongwe a re morwae o tshela monate. 'A o bona se itumetse?' 15 Ntekwane o botsa motho a sa bolo go boela bonyaneng jwa gagwe a sa tswa go fitlha mo Gouteng, mpho ya go bonela dilo pele e sa ntse e itshekile. Mo malatsing a maloba, Gouteng e santse e le Gouteng, mosadimogolo yo e ne e le mongwe wa batho ba ba neng ba tshajwa jaaka logadima; e re a go supile ka monwana gangwe, o lale o tshaba o welawela le naga, mme le fa go ntse jalo, ba mmokanela jaaka dintshi, 20 kgofa nngwe le nngwe e feta ka ntlo ya gagwe e ise e tswe letsholo; tse di tsamayang ka dikgoka, di sa nwe metsi. 9.1 Fa go twe mosadimogolo mo temaneng, go tewa mang? (1) 9.2 Tiro ya mosadimogolo yo o mo neileng mo go 9.1 fa godimo e ne e le eng? (1) 9.3 MmaMosidi o batla eng mo lefelong le a mo go lona? (2) 9.4 Faa dintlha di le THARO tse e neng e le matshwenyego a ga MmaMosidi fa a ne a kopana le Mosadimogolo Malebela. (3) Kwalololo e ileditswe Phetla"